Metallurg (futbol klubi, Olmaliq). Metallurg Olmaliq ( – Sovet Ittifoqi davrida tashkil etilgan Oʻzbekiston futbol klubi. Metallurg jamoasi 1966-yilda Toshkent viloyati, Olmaliq shahrida tashkil etilgan. 1966—1988, 2003, 2008—2009 yillarda professional klub sifatida faoliyat olib borgan. 2010-yildan jamoa Toshkent viloyati havaskorlar chempionatida ishtirok etmoqda. Tarixi. 1966—1969-yillarda SSSR chempionatining „B“ toifasida, 1970—1986-yillarda Oʻzbekiston SSR chempionatida, 1987—1988-yillarda esa SSSR chempionati ikkinchi ligasida ishtirok etgan. 3 marta (1965/66, 1966/67 va 1967/68 yilgi mavsumlarda) SSSR kubogida ishtirok etib, turnirni dastlabki bosqichidayoq tark etgan. Oʻzbekiston SSR kubogida ham ishtirok etgan. 2003, 2008 va 2009-yillarda esa Oʻzbekiston Ikkinchi ligasining final bosqichida oʻynagan. Stadioni. Klub uy uchrashuvlarini 1960-yilda qurilgan va 11 000 tomoshabinga moʻljallangan shu nomdagi „Metallurg“ Olmaliq stadionda oʻtkazgan.